## Program pomoćničkog ispita za zanimanje glazbalar gudačkih instrumenata

### NN 5/2004 (15.1.2004.), Program pomoćničkog ispita za zanimanje glazbalar gudačkih instrumenata

# ministarstvo za obrt, malo i srednje poduzetništvo

**172**

Na
temelju stavka 4. članka 53. Zakona o
obrtu (Narodne novine, br. 49/03), ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE GLAZBALAR GUDAČKIH INSTRUMENATA

I.

Svrha pomoćničkog ispita je
da ispitanik dokaže da je stekao vještine i stručno teorijska znanja utvrđena
nastavnim planom i programom za zanimanje glazbalar gudačkih instrumenata
neophodna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita
zadaje se, u skladu s nastavnim planom praktičnog dijela naukovanja, praktična
zadaća (uradak i radne probe) iz područja:

if !supportLists1.
endifIzrada nacrta izabranog žičanog gudačkog instrumenta.

if !supportLists2.
endifIzbor odgovarajućeg drvnog
materijala po vrsti i kvaliteti.

if !supportLists3.
endifIzbor odgovarajućeg nedrvnog
materijala.

if !supportLists4.
endifStrojevi, uređaji i alati za
obradu drva pri izradi žičanih gudačkih instrumenata.

if !supportLists5.
endifStrojevi, uređaji i alati za
izradu opreme žičanih gudačkih instrumenata.

if !supportLists6.
endifKrojenje.

if !supportLists7.
endifIzrada
vezova.

if !supportLists8.
endifTehnologija
lijepljenja.

if !supportLists9.
endifPovršinska
obrada.

if !supportLists10.
endifUgađanje
instrumenta

Ispitanik mora u
zadanom roku primjereno pomoćničkom statusu izraditi uradak i obaviti radnu
probu. Ispitna komisija na temelju dolje navedenih uradaka i radnih proba zadaje
ispitaniku jedan do tri uratka i jednu do tri radne probe. Ispitna komisija
može i samostalno predložiti uratke i radne probe koje će zadati ispitaniku.

## POMOĆNIČKI URADAK

|  |  |
| --- | --- |
| Vrsta uratka | Opis uratka |
| Violina | Ovaj gudači instrument mora biti izrađen iz odgovarajuće vrste drva, može imati dimenzije po Stradivariju, a obzirom na promjene dimenzije to može biti i neki drugi instrument iz obitelji srodnih glazbala. |

## RADNA PROBA

|  |  |
| --- | --- |
| Vrsta radne probe | Opis radne probe |
| Priprema radova | Radna proba podrazumijeva:  - odabir kvalitete smrekovine i javora  - priprema kalupa za ugradnju panjića  - izrezivanje daščica za stranice,  - gruba obrada stranica (blanjom, strugalom),  - savijanje i lijepljenje stranica na panjiće kalupa i obrade stranica na kalupu (utvrđivanje nadmjere). |
| Izrada dna | Radna proba obuhvaća:  - odabir  kvalitetnog javora  - određivanje i blanjanje osnovice (čela) za mjerenje  - pripreme dasaka za lijepljenje  - lijepljenje, poravnavanja osnovice (na el.  blanjalici)  - ucrtavanje oblika dna (s nadmjerom) prema stranicama  - krojenja oblika dna (tračnom pilom)  - ostavljanja pete na gornjem dijelu dna za vrat  - profiliranju lica dna,  - kopanje unutrašnjosti dna,  - fina obrada,  - odvajanu kalupa od dna,  - lijepljenje pojačanja, poravnavanja stranice na ravnoj brusnoj ploči  - lijepljenja dna na stranice. |
| Izrada zvučnice | Radna proba zasniva se na provjeri:  - odabira kvalitetne smrekovine  - definitivnog određivanja visine stranice,  - lijepljenja pojačanja, raspiljivanja daske,  - poravnavanja sljubnica i lijepljenja daske,  - ravnanja osnovice, zacrtavanja oblika prema stranicama, piljenja oblika zvučnice,  - profiliranja lica, kopanja istanjivanja na potrebne dimenzije, izrade ff-ključeva, pripreme i izrade bass gredice, lijepljenja bass gredice, lijepljenja zvučnice na stranice, frezanja utora i ugradnje bordure. |
| Izrada vrata i glave violine | Radna proba zasniva se na provjeri:  grube obrade, fine obrade i izradi rupa za čivije. |
| ZAVRŠNI RADOVI     - površinska obrada     - akustika instrumenta | Radna proba zasniva se na provjeri:  gruboj i finoj obradi violine i  postupka lakiranja.  debljina rezonantnih ploča, bass gredica, ff ključeva, žljebice ,dušica, konjića i lakiranje. |

Pri izradi praktične
zadaće ispitanik (naučnik) mora se pridržavati propisanih mjera zaštite na radu
i zaštite okoliša te ostalih uvjeta koje odredi ispitna komisija.

Ispitanik mora
ispitnoj komisiji priložiti mapu praktičnog dijela naukovanja za sve godine
obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

###

### NASTAVNI PREDMET

###### Poznavanje materijala

1. Tehnička  svojstva drva.
2. Makroskopska identifikacija.
3. Drvo za glazbalarstvo.
4. Sušenje drva za glazbala.
5. Akustična svojstva drva za glazbala.
6. Primjena furnira pri izradi glazbala.
7. Lakovi

# *Stručno crtanje*

1. Osnove tehničkog crtanja.
2. Označavanje  drvnih
   materijala.
3. Označavanje ne drvnih materijala.
4. Vezovi za izradu glazbala.
5. Klasifikacija žičanih gudačkih
   instrumenata.
6. Povijest i opis žičanih gudačkih instrumenata.
7. Oprema žičanih gudačkih instrumenata.
8. Crtanje gudačkih instrumenata u mjerilu s presjecima.
9. Crtanje karakterističnih detalja sastavljanja za žičane
   gudačkih instrumente

# *Tehnologija proizvodnje*

1. Tehnologije proizvodnje žičanih gudačkih instrumenata.
2. Ugađanje instrumenata.
3. Popravak oštećenih instrumenata.
4. Restauriranje starih instrumenata.

###### Stručni račun

1. Matematičke i računske operacije.
2. Izračunavanje potreba materijala.
3. Izračunavanje troškova
   rada.

## OCJENJIVAČKI LIST

**I.  PRAKTIČNI DIO ISPITA**

|  |  |
| --- | --- |
| Radnje obavljene u okviru   praktične zadaće | Broj bodova |
| Izrada elaborata za uradak | 0-20 |
| Spretnost rukovanja alatima i strojevima | 0-10 |
| Koncentracija i izdržljivost | 0-10 |
| Kakvoća izrađene radne probe | 0-20 |
| Točnost dimenzija i obrade prema planu | 0-20 |
| Kakvoća izrađenog uratka | 0-20 |
| UKUPNO BODOVA: | 0 -100 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan             ( 5 ) |
| 81 – 91 | Vrlo dobar        ( 4 ) |
| 67 – 80 | Dobar               ( 3 ) |
| 50 – 66 | Dovoljan           ( 2 ) |
| 0 – 49 | Nedovoljan       ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan            ( 5 ) |
| 80 – 89 | Vrlo dobar       ( 4 ) |
| 70 – 79 | Dobar              ( 3 ) |
| 60 – 69 | Dovoljan          ( 2 ) |
| Manje od 30 | Nedovoljan      ( 1 ) |

Ispitanik koji postigne od 30 do 59 posto (%) bodova
upućuje se na usmeni ispit.

Na usmenom ispitu u pravilu se provjeravaju znanja iz onih područja iz
kojih naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-32  Zagreb, 17. prosinca 2003 |  |

Ministar

**Željko
Pecek**, v. r.

Ostalo, NN 5/2004-172